जॉर्ज दुर्ग, मुंबई
जॉर्ज दुर्ग १७६९ में मुंबई (तब बम्बई) नगर की दीवारों का विस्तार कर बनाया गया था। यह वर्तमान मुंबई के फोर्ट क्षेत्र में पूर्व में स्थित था। जिस पहाड़ी पर डोंगरी दुर्ग हुआ करता था, उसकी जगह फोर्ट जॉर्ज का निर्माण हुआ था। १८६२ में इस दुर्ग को ध्वस्त कर दिया गया था। दुर्ग एक मील (१.६ किमी) लंबा था और एक तिहाई मील (५०० मीटर) चौड़ा था। इसका नाम युनाइटेड किंगडम के राजा जॉर्ज तृतीय के सम्मान में 'फोर्ट जॉर्ज' रखा गया था।